વર્લ્ડ ચેમ્પિયન એમ . સી . મેરી કોમે એશિયન બોક્સિંગ ચેમ્પિયનશિપમાં સુવર્ણ પદક પોતાને નામ કર્યું છે . મેરી કોમે ઉત્તર કોરિયાની કિમ હયાંગ મીને હરાવીને ગોલ્ડ મેડલ મેળવ્યું છે . આ પહેલાં મેરી કોમે જાપાનની સુબાસા કોમુરાને 5 - 0થી હરાવી હતી . તેઓ 6માંથી 5 વાર આ ટૂર્નામેન્ટની ફાઇનલમાં પહોંચી હતી . મેરી કોમે મંગળવારે વિયેતનામના ચિ મિન્હ શહેરમાં જાપાનની સુબાસા કોમુરાને 5 - 0થી હરાવી હતી . વર્તમાન રાજ્યસભા સાંસદ બોક્સ મેરી કોમે 48 કિલો લાઇટ ફ્લાઇટવેટ વર્ગના સેમિ - ફાઇનલમાં જાપાની બોક્સ કોમુરાને માત આપી હતી . સમગ્ર ટૂર્નામેન્ટ દરમિન મેરી કોમ કોમુરા પર ભારે પડી હતી . આ પહેલા તેમણે ક્વૉર્ટરફાઇનલમાં ચીની તાઇપેની મેંગ ચિએ પિનને હરાવીને અંતિમ ચારમાં સ્થાન મેળવ્યું હતું . 34 વર્ષીય બોક્સર મેરી કોમે આ હરીફાઇના છેલ્લા તબક્કાઓમાં ચાર સુવર્ણ અને એક રજત પદક જીત્યું છે . મેરી કોમે વર્ષ 2003,2005,2010 અને 2012માં ગોલ્ડ મેડલ જીત્યાં છે . વર્ષ 2008માં તેમણે સિલ્વર મેડલ જીત્યું હતું . નોંધનીય છે કે , મેરી કોમ 5 વર્ષ સુધી 51 કિલોની હરીફાઇમાં ભાગ લીધા બાદ 48 કિલોના વર્ગમાં પરત ફરી છે .